tartuNLP/wikipedia-smugri-20251201 huggingface dataset:
Guinea-Bissaun kansalaisuus

Guinea-Bissaun kansalaisuus on laillinen suhde yksityishenkilön ja Guinea-Bissaun tasavallan välillä. Maassa noudatetaan sekaisin ius soli- ja ius sanguinis -periaatetta.
Kansalaisuuden saaminen syntymällä.
Syntyperäisiä guineabissaulaisia ovat sellaiset henkilöt, jotka ovat syntyneet Guinea-Bissaun maaperällä ja joiden vanhemmista vähintään toisella on maan kansalaisuus lapsen syntyessä. Mikäli lapsi syntyy ulkomailla, kansalaisuuden saaminen vaatii guineabissaulaisen vanhemman kansalaisuuden todistamisen maan viranomaisille. Myös sellaiset Guinea-Bissaussa syntyneet lapset, jotka jäisivät muuten ilman kansalaisuutta, lasketaan syntyperäisiksi Guinea-Bissaun kansalaisiksi.
Guinea-Bissaun kansalaisen adoptoima lapsi saa automaattisesti maan kansalaisuuden adoptioprosessin mentyä läpi.
Kansalaisuuden saaminen hakemuksella.
Hakemuksella kansalaisuuden voi saada, mikäli henkilö täyttää seuraavat ehdot:
Hakijan alaikäiset lapset voivat saada kansalaisuuden vanhempansa hakemuksella, mikäli tästä on ilmoitettu Guinea-Bissaun viranomaisille.
Guinea-Bissaun kansalaisen kanssa naimisissa oleva henkilö voi saada kansalaisuuden ilmoituksella asuttuaan maassa vuoden, ja mikäli avioliitto on kestänyt vähintään kolme vuotta. Mikäli hakija on tehnyt jonkin erityisen palveluksen Guinea-Bissaun hyväksi, vaadittu asumisaika voidaan poistaa kokonaan.
Kaksoiskansalaisuus ja kansalaisuuden menettäminen.
Guinea-Bissau on sallinnut kaksoiskansalaisuuden vuodesta 2010 lähtien.
Kansalaisuuden menettäminen on mahdollista, mikäli henkilöllä on jonkin toisen maan kansalaisuus ja hän ilmoittaa Guinea-Bissaun viranomaisille, että haluaa luopua Guinea-Bissaun kansalaisuudestaan.
Raitanokkakala

Raitanokkakala ("Ablennes hians") on nokkakaloihin kuuluva kalalaji. Lajia tavataan kaikista lämpimistä valtameristä.
Koko ja ulkonäkö.
Raitanokkakala kasvaa tavallisimmin noin 70–100 cm pitkäksi, ja voi suurimillaan saavuttaa 120–140 cm:n pituuden ja noin 5 kg:n painon. Ruumiinrakenteeltaan laji on hyvin hoikka ja pitkänomainen ja muistuttaa muodoltaan nuolta. Raitanokkakalan leuat ovat hyvin pitkät ja niissä on suhteellisen kookkaita hampaita. Kalan selkä- ja peräevät ovat pitkähköt ja pyrstöevä on kuunsirpinmuotoinen. Rintaevät ovat sirpinmuotoiset. Raitanokkakalan selkä on tumman sinivihreä ja väri vaalenee kyljessä ja vatsassa hopeanharmaaksi. Ruumiissa on 12–14 tummaa pystyjuovaa. Kalan selkäevän takaosa on musta. Raitanokkakalan liha ja ruodot ovat vihreitä.
Levinneisyys ja elintavat.
Raitanokkakalaa tavataan lämpimänlauhkeilta ja trooppisilta alueilta niin Atlantista, Intian valtamerestä kuin Tyynestämerestäkin. Laji liikkuu usein suurina parvina, yleensä ulapalla, mutta varsinkin nuoret yksilöt elävät myös rannikkojen murtovesissä ja jopa joissa. Raitanokkakalan ravintoa ovat pienemmät kalat. Kalan lisääntymiskauden huippu on kevät- ja kesäkuukausien aikana ja munat tarttuvat rihmoina esineisiin.
Raitanokkakalaa kalastetaan jonkin verran ravinnoksi myös kaupallisesti. Sitä myydään niin tuoreena, pakasteena, suolattuna, kuin savustettunakin. Lihan ja ruotojen vihertävä väri ei ole erityisen houkutteleva ruokakalaksi, mikä rajoittaa lajin käyttöä. Se on myös suosittu vapaa-ajankalastuksen kohde.
Pico Basile

Pico Basile on Päiväntasaajan Guinean korkein vuori ja Biokon saaren merkittävin luonnonsuojelualue. Se sijaitsee lähellä maan pääkaupunkia Malaboa, ja sen korkeus on noin 3 011 metriä. Vuori on kilpitulivuori, joka kuuluu Länsi-Afrikan Kamerunin tulivuorilinjan aktiivisiin kohteisiin. 
Maantiede ja ilmasto.
Pico Basilen kansallispuisto kattaa noin 300 neliökilometrin alueen ja koostuu vaihtelevasta ja jyrkästä maastosta, johon kuuluu useita huippuja, pieniä kraatterijärviä sekä mustahiekkaisia rantoja. Sademetsäisen alueen ilmasto on trooppisen päiväntasaajan tyyppinen, jossa runsas sadanta ja lämpimät olosuhteet vaihtelevat korkeammilla alueilla viileämpiin lämpötiloihin. Kasvillisuus ulottuu tiheistä trooppisista sademetsistä alppimaisen vyöhykkeen alaosaan noin 3 000 metrin korkeudessa.
Luonnon monimuotoisuus.
Alueella esiintyy monipuolinen kasvi- ja eläimistö. Eläimistöön kuuluu pienempiä nisäkkäitä, kuten antilooppeja, erilaisia apinalajeja kuten kameruninmarakatti ja punakorvamarakatti sekä kotoperäinen biokontöpösieppo. Alueella ei ole pysyvää asutusta, mutta maatalous ja kaakaoviljelmät ovat vaikuttaneet ympäristöön.
Tulivuoren toiminta ja geologia.
Pico Basile on kilpitulivuori, joka on osa Kamerunin kuumakeskusryhmää ja Tyynenmeren tulirenkaan laajempaa tulivuorialuetta. Se on Kamerunin tulivuorilinjan toiseksi aktiivisin tulivuori Kamerunvuoren jälkeen. Viimeisimmät vahvistetut purkaukset ovat tapahtuneet 1890-luvulta vuoteen 1923, ja ne ovat sisältäneet sekä räjähtäviä että laavavirtoja tuottavia tapahtumia. Purkaukset ovat vaikuttaneet erityisesti tulivuoren etelä- ja itärinteiden asutukseen. Päiväntasaajan Guinean pääkaupunki Malabo sijaitsee vuoren pohjoisrinteellä.
Näkymät ja ilmasto-olosuhteet.
Pico Basilen huippu on usein pilvien peitossa, ja selkeät näkymät ovat harvinaisia. Kuivan kauden aikana, marraskuusta maaliskuuhun, Saharan hiekka kulkeutuu saarelle ja peittää sen paksulla pölykerroksella, mikä heikentää näkyvyyttä entisestään.
Luonnonsuojelu ja matkailu.
Pico Basile on tärkeä luonnonsuojelualue, jossa suojelulakeja on voimassa metsästyksen ja metsänhakkuun estämiseksi. Vaikka laajempia suojeluhankkeita ei ole vielä toteutettu, alue on suhteellisen suojassa ja tarjoaa potentiaalin ekoturismille. Matkailijoille on tarjolla vaellusta, lintubongausmahdollisuuksia, villieläinten tarkkailua sekä vuorikiipeilyä. Vuoren läheisyys pääkaupunki Malaboon ja rannikkoon tekee siitä helposti saavutettavan kohteen.
Sijainti.
Pico Basile sijaitsee koordinaateissa noin 3,583°N ja 8,767°E.
UFL (2024)

United Football League (UFL) on ammattimainen amerikkalaisen jalkapallon korkeatasoinen kevätliiga Yhdysvalloissa. Liiga luotiin XFL:n ja USFL:n viimeisimpien versioiden yhdistyessä aloittaen pelinsä maaliskuussa 2024. Sarjalla ei nimestään huolimatta ole mitään yhteyksiä 1961-1964 eikä 2009-2012 toimineisiin samannimisiin amerikkalaisen jalkapallon sarjoihin.
A. J. P. Taylor

Alan John Percivale Taylor (25. maaliskuuta 1906 – 7. syyskuuta 1990) oli brittiläinen historioitsija, joka tutki pääasiassa Euroopan 1800- ja 1900-lukujen historiaa. Hän toimi opettajana Oxfordin Magdalen Collegessa vuosina 1938–1963 ja oli collegen jäsen (fellow) vuoteen 1976 mutta ei saanut Regius-professuuria vuonna 1957, mihin saattoivat vaikuttaa hänen poliittiset mielipiteensä. "History Today" -lehden vuonna 2011 järjestämässä kyselyssä hänet nimettiin sotienjälkeisen ajan viiden tärkeimmän historioitsijan joukkoon sijalle neljä. Hän oli Britannian ensimmäinen niin sanottu ”telly-don” eli akateeminen henkilö, jonka kirjoitukset ja luennot tavoittivat suuren yleisön television välityksellä.
Taylorin tunnetuimpia teoksia ovat vuonna 1961 julkaistu "The Origins of the Second World War" ja vuonna 1965 julkaistu "English History 1914–1945". Näistä ensiksi mainittu herätti paljon kritiikkiä, ja Tayloria syytettiin revisionismista ja myönnytyspolitiikan oikeuttamisesta, mutta 1930-luvulla hän oli jyrkkä myönnytyspolitiikan vastustaja.
1950–1970-luvuilla Taylor kirjoitti kolumneja "Sunday Expressiin", jonka omistaja lordi Beaverbrook oli hänen henkilökohtainen tuttavansa. BBC:hen kohdistamastaan kritiikistä huolimatta Taylor teki useita historia-aiheisia radio- ja televisio-ohjelmia yleisradioyhtiölle. Hänen kiistakumppaninsa toisen maailmansodan syntyä koskeneessa debatissa oli Hugh Trevor-Roper.
Sadunkuusama

Sadunkuusama ("Lonicera involucrata" 'Satu') on kehtokuusaman muunnos. Se on noin metrin korkuinen pensas. Se menestyy I-IV-vyöhykkeillä. Sen oksat ovat kaartuvia. Pensas on tiheäoksainen. Sen kukinta-aika on toukokuulta kesäkuulle ja kukat ovat keltaisia, torvimaisia ja pieniä. Kukkien suojuslehdet ovat kirkkaanpunaisia ja ne säilyvät kukinnan jälkeen syksyyn. Marjat ovat kiiltäviä ja mustia. Sadunkuusamaa käytetään aidanteissa ja suojaistutuksissa. Se menestyy sekä varjossa että auringossa. Se viihtyy tuoreessa ja ravinteikkaassa maassa.
Levý Hradec

Levý Hradec on Tšekin Roztokyssä sijaitseva varhaiskeksiaikainen linnavuori. Se oli luultavasti Böömin ruhtinas Bořivoj I:n asuinpaikka. Tänne rakennettiin Böömin ensimmäinen kristillinen kirkko 880-luvulla.
Historia.
Levý Hradecin linnavuori rakennettiin luultavasti 800-luvun puolivälissä. Ensimmäinen maininta siitä löytyy Kosmaksen kronikasta, jossa se liitetään Přemyslidien sukuun. Böömin ruhtinas Bořivoj I asui luultavasti sen linnoituksessa. Saatuaan kasteen Määrissä, Bořivoj palasi Levý Hradeciin ja rakennutti Böömin ensimmäisen kirkon vuosien 882 ja 884 välissä. Se oli omistettu Pyhälle Klemensille. Levý Hradecista muodostui näin Böömin ruhtinaskunnan ensimmäinen valtakeskittymä ennen kuin Přemyslidit alkoivat rakennuttaa uutta pääkaupunkiaan Prahaan 800- ja 900-lukujen vaihteessa.
Levý Hradecin asema muuttui tällöin yhdeksi Prahaa ympäröinneistä linnoituksista. Yhdessä Budečin kanssa se muodosti linnoitusketjun sisemmän renkaan, kun Tetín, Libušín, Lštění, Stará Boleslav ja Mělník muodostivat ulkorenkaan. 19. helmikuuta 982 Adalbert valittiin Levý Hradecissa pidetyssä seremoniassa Prahan ja Böömin piispaksi. Vielä 1200-luvun alussa siellä toimi kuninkaallisia virkamiehiä. Vuonna 1233 Levý Hradecin kunta liitettiin Prahan linnassa sijaitsevan Pyhän Yrjön benediktiiniluostarin omistukseen. Tämän jälkeen se jäi unohduksiin vuosisatojen ajaksi. Sen asema vahvistui vasta kansallinen heräämisen aikakaudella.
Ensimmäiset arkeologiset kaivaukset Levý Hradecin alueella tehtiin vuosina 1853–1855. Tätä seurasivat useat eri tahojen tekemät kaivaukset kunnes 1950-luvulta lähtien niistä ovat vastanneet Tšekin tiedeakatemian arkeologit sekä Keski-Böömin museo.
Pyhiinvaelluskohde.
Levý Hradec on ollut pyhiinvaelluskohde noin vuodesta 1870 alkaen. Tšekkoslovakian sosialistiaikana ne sallittiin ainoastaan kerran, kun vuonna 1982 järjestettiin Pyhän Aldabertin piispaksi valitsemisen 1000-vuotisjuhla. Pyhiinvaellusperinne herätettiin henkiin vuonna 1991, jolloin Levý Hradecissa järjesettyyn messuun osallistui muun muassa presidentti Václav Havel. Nykyään Levy Hradecista lähtee suosittu Pyhän Adalbertin pyhiinvaellusreitti kohti Määrin Velehradia. Toinen suosittu tapahtuma on Pyhän Ludmilan pyhiinvaellus joka järjestetään vuosittain syyskuussa.
Koreankuusama

Koreankuusama ("Lonicera maackii") on kuusamien sukuun kuuluva laji. Se on peräisin Itä-Aasiasta. Sen oksat ovat kaartuvia. Kukkien väri on valkoinen ja ne ovat tuoksuvia. Marjat ovat punaisia. Se menestyy vyöhykkeillä I-II, joissakin tapauksissa myös III-vyöhykkeellä. Se viihtyy aurinkoisella tai puolivarjoisella kasvupaikalla ravinteikkaassa ja tuoreessa maaperässä.
Angolan katolinen yliopisto

Angolan katolinen yliopisto (, lyhennys UCAN) on vuonna 1997 perustettu, Angolan pääkaupunki Luandassa toimiva yksityinen yliopisto.
Opetuskieli on portugali. Opiskelijoita on noin 5 000 ja professoreja noin 250. Pääosa koulutusohjelmista tähtää kandidaattitasolle eli alempaan korkeakoulututkintoon. Yliopistoon kuuluu viisi tiedekuntaa ja kolme instituuttia (instituto superior). Tiedekunnat ovat: Talouden ja johtamisen tiedekunta, teknillinen tiedekunta, humanistinen tiedekunta, oikeustieteellinen tiedekunta ja teologinen tiedekunta.
Angolan katolinen yliopisto on Angolan arvostetuimpia.
Angolan teknillinen yliopisto

Angolan teknillinen yliopisto (, lyhennys UTANGA) on vuonna 2007 perustettu, Angolan pääkaupunki Luandassa toimiva yksityinen yliopisto.
Yliopisto aloitti toimintansa vuonna 2007 seitsemällä koulutusohjelmalla, ja vuonna 2012 avattiin kahdeksan uutta, mikä nosti tarjonnan yhteensä viiteentoista kandidaattiohjelmaan.
Opetuskieli on portugali. Yliopisto on pienehkö; opiskelijoita on suuruusluokkaa 4 000–4 999. Yliopiston kuuluu kolme tiedekuntaa: Teknillinen tiedekunta, humanististen ja valtiotieteiden tiedekunta (2011) sekä yrityshallinnon ja taloustieteiden tiedekunta (2010).
Israelin–Iranin sota

Israelin–Iranin sota (myös 12 päivän sota) oli sotilaallinen konflikti, joka alkoi 13. kesäkuuta 2025 Israelin tekemillä lukuisilla ilmaiskuilla Iraniin. Konfliktissa kuoli satoja iranilaisia ja lähes 30 israelilaista. Kesäkuun 24. päivä Yhdysvaltain presidentti Donald Trump ilmoitti, että Iran ja Israel olivat suostuneet tulitaukoon. 
Sodan kulku.
Israel antoi sotilasoperaatiolleen nimeksi Operaatio Nouseva leijona (). Vastineeksi Iran on ampunut ohjuksia Israeliin osana omaa operaatiotaan, joka tunnetaan nimellä Operaatio Tosi lupaus 3 (). Maiden välillä oli myös aiempina kuukausina tapahtunut ilmaiskuja, kuten huhtikuussa (Iranin ilmaiskut Israeliin huhtikuussa 2024) ja lokakuussa 2024 (Iranin ilmaiskut Israeliin lokakuussa 2024, Israelin ilmaiskut Iraniin lokakuussa 2024).
Israel sanoi 13. kesäkuuta aloittamiensa iskujensa olleen ennakoivia ja itsepuolustusta ja perusteli iskuja Iranin pyrkimyksillä kehittää ydinasetta. Ei kuitenkaan ole yksimielisyyttä siitä, että Iran kehittäisi ydinasetta tai olisi suunnitellut käyttävänsä sellaista Israelia vastaan. Israel on pitkään pitänyt Irania maan eksistentiaalisena uhkana.
Israelin iskut ovat kohdistuneet Iranin ydinohjelmaa ja sotilasjohtoa vastaan. Ilmaiskuissa on kuollut monia korkea-arvoisia Iranin sotilaskomentajia, kuten Iranin asevoimien esikuntapäällikkö Mohammad Bagheri, Iranin vallankumouskaartin komentaja Hossein Salami ja Iranin vallankumouskaartin ilma- ja avaruusvoimien johtaja Amir Ali Hajizadeh. Israel on onnistunut vahingoittamaan merkittävästi maanpäällisiä kohteita Iranissa. Yhdysvallat väittää tuhonneensa Iranin maanalaisia ​​ydinlaitoksia, mutta iskujen aiheuttamista vahingoista ei ole toistaiseksi selvyyttä. Konfliktissa on kuollut yli 600 iranilaisia ja lähes 30 israelilaista. 
16. kesäkuuta 2025 Iran ilmoitti olevansa valmis neuvottelemaan. Venäjän presidentti Vladimir Putin tarjosi apuaan konfliktin lopettamiseen 18. kesäkuuta, mutta Yhdysvaltain presidentti Donald Trump torjui ajatuksen. Jemenin huthit sanoivat olevansa valmiita hyökkäämään Yhdysvaltain kauppa-aluksia vastaan Punaisellamerellä Iranin tukena, mutta eivät ole toteuttaneet iskuja.
22. kesäkuuta 2025 Yhdysvallat iski kolmeen Iranin ydinlaitokseen. Seuraavana päivänä Iran teki kostoiskun Qatarissa sijaitsevaan Yhdysvaltain al-Udeidin lentotukikohtaan. Qatarin mukaan ohjukset torjuttiin eikä henkilövahinkoja tullut.
24. kesäkuuta Yhdysvaltain presidentti Trump ilmoitti, että Iran ja Israel olivat suostuneet tulitaukoon. Myöhemmin Iranin presidentti Masud Pezeškian antoi lausunnon, jonka mukaan sota on ohi. Israelin pääministeri Benjamin Netanjahu ilmoitti sodan olleen Israelille historiallinen voitto.
Uanhenga Xitu

Uanhenga Xitu (synt. Agostinho André Mendes de Carvalho; 29. elokuuta 1924 Calomboloca – 13. helmikuuta 2014 Luanda) oli angolalainen kirjailija ja poliitikko. Hän istui vapaussodan aikana vankilassa ja toimi itsenäistymisen jälkeen muun muassa terveysministerinä.
V. Y. Mudimbe

Valentin Yves Mudimbe (myös Vumbi Yoka Mudimbe; 8. joulukuuta 1941 – 22. huhtikuuta 2025 Chapel Hill, Pohjois-Carolina, Yhdysvallat) oli kinshasankongolainen kirjailija, filosofi ja antropologi. Hän opiskeli muun muassa belgialaisessa Leuvenin katolisessa yliopistossa. 
Mudimbe kirjoitti paljon siitä, kuinka eurooppalaiset olivat luoneet itselleen kuvan Afrikasta ja miten tämä kuva on vaikuttanut myös afrikkalaisten käsityksiin itsestään. Hän vertasi mantereiden suhteita patriarkaattiin. Mudimben ajattelussa oli vaikutteita Michel Foucault'lta. Tieteellisten julkaisujen ohella Mudimbe kirjoitti kaunokirjallisuutta.
Kelluvat kappaleet ja muita kirjoituksia

Kelluvat kappaleet ja muita kirjoituksia on Arkhimedeen teosten suomennosten kokoelma, joka on julkaistu vuonna 2025.
Suomennoshankkeen rahoitti Koneen Säätiö (2022–2023). Kokoelmalle on suunniteltu jatkoksi toista osaa ja alustavasti myös kolmatta osaa.
Sisältö.
Kokoelma sisältää Arkhimedeen elämää ja teoksia käsittelevän johdannon sekä seuraavien teosten suomennokset:
Ostomakhion

Ostomakhion (, , myös "Loculus Archimedius") on Arkhimedeen kirjoittama antiikin kreikkalainen matemaattinen tutkielma, joka kuvaa geometrisen palapelitehtävän, sekä tämän perusteella tehty palapeli.
Historia.
Arkhimedes eli ja kirjoitti hellenistisellä kaudella 200-luvulla eaa. Teoksen "Ostomakhion" tarkoitusta ei tunneta varmasti: sen kuvaamat palaset ovat saattaneet olla Arkhimedeelle esimerkiksi helppo tapa tarkistaa, mitkä kulmat toisiinsa yhdistettyinä muodostavat suoran kulman. Toisaalta palasia on käytetty palapelina.
Teoksen nimi tarkoittaa ”Luilla taistelua” ja tulee sanoista "osteon" (, ’luu’) ja "makhē" (, ’taistelu’). Nimi tulee siitä, että palaset voitiin tehdä luusta, kuten norsunluusta. Käsikirjoituksissa se on korruptoitunut muotoon "Stomakhion" ("Stomachion"). Latinankielinen nimi "loculus Archimedius" tarkoittaa ”Arkhimedeen laatikkoa”.
"Ostomakhion" tunnettiin pitkään vain Thabit ibn Qurran tekemän arabiankielisen käännöksen katkelman kautta sekä antiikin aikaisista maininnoista: sitä käsittelevät muun muassa Ausonius, Bassus, Ennodius, Lucretius ja Victorinus. Tutkielman kreikankielisen tekstin katkelmallinen alku saatiin lopulta vuonna 1906 löydetystä Arkhimedes-palimpsestista ("Codex C").
Sisältö.
"Ostomakhion" kuvaa geometrista palapelintapaista tehtävää, joka muistuttaa kiinalaisia tangram-palapelejä. Palapeli koostuu 14 erilaisesta monikulmaisesta laatasta, jotka yhdessä muodostavat neliön.
Neliömuotoon asetettuna palojen kärjet osuvat 12 × 12 -kokoiseen ruudukkoon. Kaksi paloista on keskenään samanmuotoisia, muut ainutkertaisia. Kun ruudukon sivujen pituuksiksi katsotaan 12, palojen koot ovat 3, 3, 6, 6, 6, 6, 9, 12, 12, 12, 12, 12, 21 ja 24. Vastaavat suhteelliset koot ovat 1, 1, 2, 2, 2, 2, 3, 4, 4, 4, 4, 4, 7 ja 8. Nykytutkimuksessa on todettu, että palat voidaan järjestää neliöksi 536 eri tavalla, jos ei oteta huomioon näiden kuvioiden käännettyjä ja peilattuja versioita, mitkä lisäävät vaihtoehtoja huomattavasti.
Neliön lisäksi paloista voitiin muodostaa erilaisia kuvioita. Roomalaisaikaiset lähteet mainitsevat muun muassa seuraavat kuviot:
Pallo ja sylinteri

Pallo ja sylinteri (, ) on Arkhimedeen kirjoittama antiikin kreikkalainen matemaattinen, geometrian alan teos. Siinä käsitellään erityisesti, kuinka pallon ja sylinterin pinta-ala ja tilavuus voidaan laskea, ja se oli ensimmäinen teos, jossa tämä tehtiin.
Teoksessa esitetään useita uusia väittämiä pallon, sylinterin ja kartion pinta-aloista ja tilavuuksista. Monet näistä ovat nykyään yleisesti tunnettuja, kuten se, että pallon tilavuuden ja sitä ympäröivän sylinterin tilavuuden suhde on ; se, että isoympyrän pinta-ala on koko pallon pinta-alasta; sekä pallon ja sylinterin pinta-alojen suhde.
Historia.
Arkhimedes eli ja kirjoitti hellenistisellä kaudella 200-luvulla eaa. Teos "Pallo ja sylinteri", tai sananmukaisesti käännettynä "Pallosta ja sylinteristä", on luettu Arkhimedeen kypsempien teosten joukkoon. Se oli osoitettu Kononin oppilaana yhdessä Arkhimedeen kanssa olleelle Dositheokselle. Arkhimedes oli erityisen ylpeä teoksessa saavuttamistaan tuloksista ja pyysi, että hänen hautakiveensä kaiverrettaisiin piirros, jossa pallo on piirretty sylinterin sisään. Myöhemmin Cicero löysi Syrakusasta juuri tällaisen hautakiven.
"Pallo ja sylinteri" oli yksi Arkhimedeen ydinkirjoituksista, jotka tunnettiin Bysantissa keskiajalla. Eutokios kirjoitti siihen kommentaarin. Myöhemmin se tunnettiin käsikirjoitustraditiossa "Codex A", ja se oli yksi Arkhimedeen teoksista, jotka Vilhelm Moerbekelainen käänsi latinaksi vuonna 1269.
Sisältö.
Teos käsittää kaksi kirjaa. Keskeiset kaavat, jotka siinä johdetaan, ovat pallon pinta-ala, sen sen sisältämän kappaleen eli kuulan tilavuus, sekä sylinterin eli suoran ympyrälieriön pinta-ala ja tilavuus.
Merkitään pallon ja sylinterin säteeksi formula_1 ja sylinterin korkeudeksi formula_2, oletuksella että kyseessä on suora sylinteri eli sen sivu on kohtisuorassa pohjiin nähden. Teoksessaan Arkhimedes osoitti, että sylinterin pinta-ala on:
formula_3
ja että sen tilavuus on:
formula_4
Pallosta hän osoitti, että sen pinta-ala on neljä kertaa sen suurimman ympyrän pinta-ala, eli:
formula_5
Pallon tilavuutta koskeva tulos oli, että se on kaksi kolmasosaa ympäröivän sylinterin tilavuudesta, eli:
formula_6
Kun sylinteri, johon pallo piirretään, on tiiviisti sitä ympäröivä ja sen korkeus on formula_7 niin että pallo koskettaa sylinteriä ylhäältä ja alhaalta, Arkhimedes osoitti, että sekä pallon tilavuus että pinta-ala ovat kaksi kolmasosaa sylinterin vastaavista arvoista. Tämä merkitsee myös, että pallon pinta-ala on yhtä suuri kuin sylinterin pinta-ala ilman sen pohjia. Tämä tulos johti myöhemmin pinta-alat säilyttävään Lambertin lieriöprojektioon, menetelmään maapallon kartoittamiseen niin, että pinta-alat säilyvät oikeina.
Teoksessa esitetyt tulokset voidaan nykyään todistaa helposti analyyttisillä menetelmillä, mutta niiden alkuperäinen löytäminen ja geometrinen todistaminen vaati Arkhimedeen neroutta. Lisäksi se, että nykyaikaisen analyysin sovellukset pätevät kaareviin viivoihin ja pintoihin liittyvissä kysymyksissä, voidaan todistaa vain eräänlaisella geometrisella päättelyllä, josta Arkhimedes antoi ensimmäisen esimerkin.
Ympyrän mittaaminen

Ympyrän mittaaminen (, ) on Arkhimedeen kirjoittama antiikin kreikkalainen matemaattinen teos, joka käsittelee ympyrän geometriaan liittyviä kysymyksiä. Se esittää muun muassa iteratiivisen menetelmän piin likiarvon lähestymiseksi.
Historia.
Arkhimedes eli ja kirjoitti hellenistisellä kaudella 200-luvulla eaa. Teos "Ympyrän mittaaminen" ajoitetaan noin vuoteen 225 eaa. Se on alun perin ollut osa pidempää teosta. Arkhimedes käytännössä etsii teoksessa piin likiarvoa eli ympyrän kehän ja halkaisijan välistä suhdetta. Antiikin Kreikassa ei kuitenkaan vielä käytetty kyseisestä vakiosta piin nimeä. Arkhimedes tiesi, ettei suhteelle ole kokonaislukua eikä myöskään tarkkaa rationaalilukua ole mahdollista löytää.
"Ympyrän mittaaminen" oli yksi Arkhimedeen ydinkirjoituksista, jotka tunnettiin Bysantissa keskiajalla. Eutokios kirjoitti siihen kommentaarin. Myöhemmin se tunnettiin käsikirjoitustraditiossa "Codex A", ja se oli yksi Arkhimedeen teoksista, jotka Vilhelm Moerbekelainen käänsi latinaksi vuonna 1269.
Teos on suomennettu osana kokoelmaa "Kelluvat kappaleet ja muita kirjoituksia" (2025).
Sisältö.
Teos koostuu kolmesta propositiosta:
Propositio 1.
Ensimmäinen propositio esittää:
Minkä tahansa ympyrän pinta-ala on yhtä suuri kuin suorakulmainen kolmio, jonka toinen suorista sivuista on ympyrän säde ja toinen ympyrän kehän pituus.
Toisin sanoen, ympyrä, jonka kehän pituus on formula_1 ja säde formula_2, on pinta-alaltaan yhtä suuri kuin suorakulmainen kolmio, jonka kateetit ovat formula_1 ja formula_2. Tämän väittämän Arkhimedes todistaa tyhjennysmenetelmällä, joka oli varhainen raja-arvomenetelmän muoto.
Propositio 2.
Toinen propositio esittää:
Ympyrän pinta-alan suhde halkaisijansa neliöön on likimain sama kuin 11:n suhde 14:ään.
Tätä väittämää ei todennäköisesti esittänyt itse Arkhimedes, sillä se perustuu seuraavan eli kolmannen proposition tulokseen.
Propositio 3.
Kolmas propositio esittää:
Ympyrän kehän suhde halkaisijaan on suurempi kuin formula_5 mutta pienempi kuin formula_6.
Tämä on arvio siitä, mitä nykyään kutsutaan piiksi. Arkhimedes saavutti nämä rajat piille piirtämällä ympyrän sisään ja sen ympärille kaksi toistensa kaltaista 96-kulmaista säännöllistä monikulmiota.
Propositio sisältää myös tarkkoja arvioita neliöjuuresta formula_7 (yksi suurempi ja toinen pienempi kuin tarkka arvo) sekä muista suuremmista ei-täydellisistä neliöluvuista. Arkhimedes ei kuitenkaan selitä, miten hän sai nämä arvot. Hän antaa formula_7:n ala- ja ylärajan seuraavasti:
formula_9
Tofte Township

Tofte Township on kunta ("township") Yhdysvalloissa Minnesotan osavaltiossa. Vuoden 2020 väestönlaskennassa Tofte Townshipissä oli 269 asukasta. Se sijaitsee Cookin piirikunnassa Yläjärven rannikolla.
Väestö.
Vuoden 2020 väestönlaskennassa Tofte Townshipin asukasluku oli 269. Asukkaista 85,1 % oli valkoisia, 3,7 % aasialaisia ja 1,9 % mustia. Asukkaista 0,7 % kuului johonkin muuhun rotuun ja 8,6 % kuului kahteen tai useampaan rotuun. 5,9 % oli hispaanoja tai latinoita mistä tahansa rodusta. 12,4 % asukkaista puhui kotonaan jotain muuta kieltä kuin englantia ja 11,7 % asukkaista oli syntynyt ulkomailla.
Lutsen Township

Lutsen Township on kunta ("township") Yhdysvalloissa Minnesotan osavaltiossa. Vuoden 2020 väestönlaskennassa Lutsen Townshipissä oli 537 asukasta. Se sijaitsee Cookin piirikunnassa Yläjärven rannikolla.
Väestö.
Vuoden 2020 väestönlaskennassa Lutsen Townshipin asukasluku oli 537. Asukkaista 89,4 % oli valkoisia, 1,5 % mustia, 0,7 % aasialaisia ja 0,7 % alkuperäisasukkaita. Asukkaista 0,6 % kuului johonkin muuhun rotuun ja 7,1 % kuului kahteen tai useampaan rotuun. 3,4 % oli hispaanoja tai latinoita mistä tahansa rodusta. 3,5 % asukkaista oli syntynyt ulkomailla.
Sirja Perttamo

Sirja Perttamo (s. 2001 Sodankylä) on suomalainen kristillisdemokraattien poliitikko ja muotimalli. Hän on ollut malli vuodesta 2016 alkaen ja edusti Suomea vuoden 2022 Italian Napolissa järjestetyssä Miss Eurooppa -kisassa, mutta voittajaksi tuli iranilainen Mina Jay. Kisojen jälkeen hänellä olisi ollut mallin töitä Pariisissa ja hänet pyydettiin myös Kosovon Miss Universum -kisaan, mutta päätti keskittyä ensihoitajan työhönsä. Perttamo oli vuonna 2025 ehdolla Sodankylän kunnanvaltuustoon, mutta ei tullut 23 äänellään valituksi. 
Perttamo on kuitenkin Sodankylän hyvinvointi- ja sivistyslautakunnan puheenjohtajan varajäsen vuoteen 2029 asti. Koulutukseltaan hän on perustason ensihoitaja ja opiskeli Sodankylän lukiossa sekä Lapin koulutuskeskus Redussa. Perttamo on tehnyt opiskeluajoista lähtien töitä hoitoalalla, ensin palvelutaloissa ja sittemmin päiväkodeissa. Helsingissä asuessaan hän oli kahden vuoden ajan ensihoitaja ja sitten varhaiskasvatuksen opettaja. 
Sittemmin Perttamo muutti takaisin Sodankylään. Hän on ollut lokakuusta 2021 alkaen jälleenmyyjänä Forever Living Products International -nimisessä yrityksessä. Perttamo on harrastanut ampumaurheilua ja kilpapyöräilyä.
Schroeder Township

Schroeder Township on kunta ("township") Yhdysvalloissa Minnesotan osavaltiossa. Vuoden 2020 väestönlaskennassa Schroeder Townshipissä oli 179 asukasta. Se sijaitsee Cookin piirikunnassa Yläjärven rannikolla.
Väestö.
Vuoden 2020 väestönlaskennassa Schroeder Townshipin asukasluku oli 179. Asukkaista 93,9 % oli valkoisia, 1,1 % alkuperäisasukkaita ja 0,6 % aasialaisia. Asukkaista 4,5 % kuului kahteen tai useampaan rotuun. 1,1 % oli hispaanoja tai latinoita mistä tahansa rodusta. 4,4 % asukkaista oli syntynyt ulkomailla.
Grand Marais (Minnesota)

Grand Marais on kaupunki Yhdysvalloissa Minnesotan osavaltiossa Yläjärven rannikolla. Vuoden 2020 väestönlaskennassa Grand Marais’n asukasluku oli 1 337 asukasta. Kaupunki toimii Cookin piirikunnan hallintokeskuksena.
Väestö.
Vuoden 2020 väestönlaskennassa Grand Marais’n asukasluku oli 1 337. Asukkaista valkoisia oli 89,8 %, alkuperäisasukkaita 2,1 %, aasialaisia 0,6 % ja mustia 0,3 %. Asukkaista 1,0 % kuului johonkin muuhun rotuun ja 6,1 % kuului kahteen tai useampaan rotuun. 2,3 % oli hispaanoja tai latinoita mistä tahansa rodusta. 4,7 % asukkaista puhui kotonaan jotain muuta kieltä kuin englantia ja 3,0 % oli syntynyt ulkomailla.
OCTO

OCTO on tamperelainen taiteilija. Hän on spraymaalannut Tampere-taloon teoksen "Leijonan elämää" (2016), jonka OCTO pääsi toteuttamaan voitettuaan helmikuussa 2016 viiden taiteilijan kesken pidetyn kilpailun. Taideteoksessa on kaksi puolalaista leijonaa, Tam ja Pere, jotka symboloivat Tampere-talon tontilla vuosina 1964‒1972 ollutta Tampereen eläintarhaa. 
OCTO on ollut mukana Hermann Sebastian Schultzin ja Tomi Lastusen kanssa maalaamassa Ratinanrannassa sijaitsevaa 700 neliömetrin kokoista muraalia, joka on Tampereen suurin. OCTO maalasi samalla, kun riippui valjaista kymmenen metrin korkeudella. Muraali valmistui elokuussa 2021 ja kuvaa sähkön historiaa Tampereella. Muita OCTO:n töitä on muun muassa Hakametsässä, Hiedanrannassa ja Takon kartonkitehtaassa. Hän on tehnyt urallaan myös julisteita ja muuta grafiikkaa.
Zeinab Suleimani

Zeinab Suleimani (; s. 1991) on iranilainen yhteiskunnallinen vaikuttaja. Hän on 3. tammikuuta 2020 Yhdysvaltain ilmaiskussa surmansa saaneen komentaja Qassem Suleimanin tytär.
Suleimani opiskeli humanistisia tieteitä. Hän oli usein mukana isänsä matkoilla muun muassa Irakiin, Libanoniin ja Syyriaan. Vuonna 2016 Qassem Suleimani viittasi tyttäreensä “sissinä” Aleppossa surmansa saaneen iranilaisen sotilaan perheen luokse tekemänsä vierailun yhteydessä. Zeinab Suleimani nousi laajaan julkisuuteen isänsä kuoltua. Hän piti 10-minuuttisen puheen isänsä muistotapahtumassa Teheranissa 6. tammikuuta 2020. Hän vetosi Hasan Ruhaniin, Akram al-Kaabiin ja Hassan Nasrallahiin isänsä surman kostamiseksi.
Suleimani meni vuonna 2020 naimisiin Hashim Safieddinen pojan Ridhan kanssa. Kanada on asettanut pakotteita Suleimania vastaan.
No Kings -mielenosoitukset (kesäkuu 2025)

No Kings -mielenosoitukset (Euroopassa No Tyrants ja Havaijilla No Dictators) olivat 14. kesäkuuta 2025 ympäri Yhdysvaltoja ja osassa Eurooppaa järjestetyt, Donald Trumpin hallintoa ja maassa laittomasti oleskelevien karkotuksia vastaan kapinoivat rauhalliset mielenosoitukset. Tapahtumat järjesti kaikissa 50 osavaltioissa ja muutamassa territoriossa No Kings -liike ja sen yhteistyökumppanit, Euroopassa taas Democrats Abroad. Niihin osallistui yli 2 100 paikkakunnalla yli viisi miljoonaa ihmistä. Lippulaivamielenosoitukset pidettiin Philadelphiassa, Pennsylvanian osavaltiossa, ja niihin osallistui arviolta yli 100 000 ihmistä, naapuriosavaltio New Yorkissa taas jopa 200 000. Mielenosoitukset osuivat kohdilleen Yhdysvaltain lipun päivän, Yhdysvaltain armeijan 250-vuotispäivän sotilasparaatin ja Donald Trumpin 79-vuotissyntymäpäivän kanssa.
No Kings () -iskulause perustuu itse järjestön mukaan Donald Trumpin harrastamaan autoritääriseen politiikkaan, jossa hän tekee itsekseen tärkeitä päätöksiä, kuten kuningas. Osallistujat vastustavat myös Yhdysvaltain hallinnon militarisoimista ja rikkaita miljardöörejä, kuten Trumpia itseään hyödyttävää politiikkaa.
Euroopan monarkioissa mielenosoituksien nimi vaihdettiin sekaannusten välttämiseksi muotoon No Tyrants (suom. "ei tyranneja"). Havaijilla nimi oli No Dictators (suom. "ei diktaattoreja"), koska havaijilaiset halusivat kunnioittaa entistä Havaijin kuningaskuntaa.
Mielenosoitusten alkusysäyksinä olivat 5. huhtikuuta 2025 järjestetyt Hands Off -protestit sekä 6. kesäkuuta 2025 alkaneet ja edelleen jatkuvat Yhdysvaltain maahanmuutto- ja tulliviraston (ICE) vastaiset mielenilmaisut. Trumpin vaaliohjelmaan kuuluu paperittomien siirtolaisten karkotus, ja ICE aloitti 6. heinäkuuta asuntojen ja yritysten tutkimisen Los Angelesissa, koska he etsivät laittomia maahanmuuttajia maasta karkotettaviksi. Väkivaltaiset mielenosoitukset ICE:n toimia vastaan alkoivat ja Trump laittoi Kalifornian kuvernöörin vastustuksesta huolimatta Kansalliskaartin rauhoittelemaan tilannetta. Molemmat mielenosoitukset järjestettiin samoihin aikoihin myös niin sanottuun 3,5 % sääntöön vedoten: muutosta saa aikaan, kun ainakin 3,5 % ihmisistä osallistuu aseettomaan mielenosoitukseen. Tosin aseita on käytetty. 
Yhdysvaltojen Utahissa, Salt Lake Cityssä kuoli yksi ihminen, kun yksi mielenosoituksen turvallisuusvastaavista yritti ampua aseistettua Arturo Gamboaa, mutta osuikin vahingossa 39-vuotiaaseen mielenosoittajaan nimeltä Arthur Folasa Ah Loo. Mielenosoittaja oli kahden lapsen isä ja muotisuunnittelija. Turvamies osui myös Gamboaan, joka selvisi ja vietiin poliisin huostaan ja toinen ammuttu kuoli vammoihinsa. Virginiassa ja Kaliforniassa ajettiin autoilla väkijoukkoon, mutta kumpikaan tapaus ei vaatinut kuolonuhreja.
Botswanan kansalliskokous

Botswanan kansalliskokous () on Botswanan lakiasäätävä elin, joka virallisesti yhdessä presidentin kanssa muodostaa Botswanan parlamentin. Kansalliskokouksessa on 69 jäsentä, joista 61 valitaan viiden vuoden välein enemmistövaaleissa. Lopuista kuusi on kansalliskokouksen valitsemia, lisäksi presidentti ja oikeuskansleri kuuluvat kansalliskokoukseen virkansa puolesta. Botswanassa on myös ylähuoneen kaltainen Ntlo ya Dikgosi, jonka rooli on vain neuvoa-antava.
Vaalitapa.
Botswanan kansalliskokouksen vaalit järjestetään viiden vuoden välein. Niissä 61 paikkaa jaetaan yhden edustajan vaalipiirettäin. Samalla suurimman puolueen presidenttiehdokkaasta tulee presidentti. Äänioikeuden ja vaalikelpoisuuden ikäraja on 18 vuotta. Äänestyspakkoa ei ole.
Vuonna 2024 kansanedustajien määrä nousi nykyiseen 69:een, kun se aiemmin oli ollut 65.
Vaalit 2024.
Viimeisimmät vaalit pidettiin 30. lokakuuta 2024. Ne voitti opposition yhteenliittouma Demokraattisen muutoksen koalitio ("Umbrella for Democratic Change", UDC). Kyseessä oli ensimmäinen kerta parlamentin 58-vuotisessa historiassa, kun Botswanan demokraattipuolue (BDP) hävisi vaalit. Naispuolisia kansanedustajia valittiin vain kolme. Vaalien äänestysprosentti oli 81,4.
Työskentely.
Kansalliskokouksen täysistuntoja järjestetään helmikuusta huhtikuuhun, heinäkuusta elokuuhun ja marraskuusta joulukuuhun. Vuonna 2023 se kokoontui täysistuntoon 157 kertaa. Pysyviä valiokuntia on 24.
Kansalliskokouksella on täysi valta päättää Botswanan valtionbudjetista.
Jos presidentti kieltäytyy vahvistamasta kansalliskokouksen säätämää lakia, se palautuu kansalliskokoukseen, joka voi kuuden kuukauden kuluessa lähettää sen takaisin presidentille. Tällöin presidentin on joko vahvistettava laki 21 vuorokauden kuluessa tai hajotettava parlamentti.
Botswanan hallitus on vastuussa kansalliskokoukselle, ja kansalliskokous voi tarvittaessa järjestää luottamusäänestyksen. Mikäli se äänestää epäluottamusta, parlamentti hajotetaan automaattisesti ja järjestetään uudet vaalit.
José Eduardo dos Santosin yliopisto

José Eduardo dos Santosin yliopisto (, lyhennys UJES) on vuonna 2009 perustettu julkinen yliopisto, joka toimii Angolan Huambon maakunnan Huambossa, eli noin 600 kilometriä pääkaupunki Luandasta eteläkaakkoon. Yliopisto on nimetty maan toisen presidentin, José Eduardo dos Santosin mukaan. Ennen itsenäisen yliopiston asemaa, yliopisto-opetusta järjestettiin paikkakunnalla Luandan yliopistoon eli nykyisen Agostinho Neton yliopistoon kuuluneen Huambon yliopistokeskuksen puitteissa. 
Opetuskieli on portugali. Lukuvuosi kestää tammikuusta joulukuulle. Yliopistoon kuuluu kuusi tiedekuntaa ja Huambon teknillinen korkeakoulu. Tiedekunnista viisi ovat: eläinlääketieteellinen tdk, kauppatieteiden tdk, lääketieteellinen tdk, maataloustieteiden tdk ja oikeustieteellinen tdk. Aiemmat Bién maakunnan Cuítossa ja Moxicon maakunnan Luenassa toimineet teknillistä korkeakouluopetusta antaneet yliopistoyksiköt itsenäistyivät vuonna 2020 omiksi teknillisiksi korkeakouluikseen (Instituto Superior Politécnico do Bié ja Instituto Superior Politécnico do Moxico).
Pääosa opiskelijoista suorittaa lisenssiopinnot eli alemman korkeakoulututkinnon tason. Vuonna 2024 yliopisto ilmoitti opiskelijamääräkseen 10 433, joista 10 230 opiskeli kandidaatti- tai lisenssitutkintoa ja 203 tähtäsi maisteritutkintoon. Akateemisen opettajakunnan kooksi kerrottiin 343. Nuoresta yliopistosta oli tuolloin valmistunut 8 803 opiskelijaa, joista 8 433 oli valmistunut kandidaattitasolla (alempi korkeakoulututkinto), 58 suorittanut jonkun täydentävän erikoistutkinnon, 238 edennyt maisteriksi ja 15 tohtoriksi.
MBDB

MBDB on fenetyyliamiini-, amfetamiini- ja fenyyli-isobutyyliamiini- ryhmiin kuuluva entaktogeeni, joka on sukua MDMA:lle. Se tunnetaan myös katunimillä "Eden" ja "Methyl-J".
Farmakologia.
Farmakodynamiikka.
MBDB on serotonerginen neurotoksinen aine, samoin kuin MDMA. MBDB:llä näyttää kuitenkin olevan vähemmän serotonergistä neurotoksisuutta verrattuna MDMA:han käyttäytymisellisesti vastaavilla annoksilla. Lisäksi, toisin kuin MDMA, MBDB ei aiheuta dopaminergistä neurotoksisuutta hiirillä.
MBDB ja sen yksittäiset enantiomeerit, (S)-MBDB ja (R)-MBDB, osoittavat samankaltaisia ​​käyttäytymisen muutoksia eläimissä.
Laki.
Suomessa MBDB on listattu valtioneuvoston asetuksessa kuluttajamarkkinoilta kielletyistä psykoaktiivisista aineista.
Holger Löwenadler

Holger Carl Minton Löwenadler (1. huhtikuuta 1904 Jönköping – 18. kesäkuuta 1977 Tukholma) oli ruotsalainen näyttelijä. Hän näytteli Turun ruotsalaisessa teatterissa vuosina 1927–1930, Tukholman Blancheteaternissa 1930–1941 ja Kuninkaallisessa draamateaterissa 1940–1973. Möreä-ääninen ja suurikokoinen Löwenadler tunnettiin erityisesti auktoriteetti- ja roistoroolien esittäjänä. Hän näytteli myös monissa elokuvissa. 
Löwenadler kiinnostui näyttelemisestä jo nuorena, ja opiskellessaan Göteborgin korkeakoulussa 1920-luvun alussa hän kävi teatteritunneilla. Vuonna 1923 hänet valittiin Dramatenin oppilaskouluun, ja pari vuotta myöhemmin hän teki ensiesiintymisensä teatterilavalla. Löwenadlerin läpimurto tapahtui D. H. Lawrencen kirjaan perustuvassa näytelmässä "Min son är min" vuonna 1937. Vuonna 1940 hän näytteli Kuninkaallisessa draamateatterissa "Hiiriä ja ihmisiä" -näytelmässä Lennietä, ja sai seuraavana vuonna kiinnityksen kyseiseen teatteriin.
Löwenadler palkittiin vuonna 1965 Kuninkaallisen draamateatterin O’Neill -stipendillä ja 1976 Ruotsin teatteriliiton kultamitalilla.
Microsoft Intune

Microsoft Intune (12. lokakuuta 2022 asti Microsoft Endpoint Manager) on Microsoftin pilvipohjainen päätelaitteiden hallintapalvelu. Sitä käytetään Microsoft Entra ID (ent. Azure AD) -käyttäjähakemistoon liitettyjen laitteiden hallintaan. Intunea käytetään internetissä olevan hallintakeskuksen kautta. Intunen uusin versio on palvelujulkaisu 2511.
Intunessa laitteisiin asetetaan käytäntöjä ja lisätään ohjelmia ohjelmistojakeluun. Se kerää myös tietoja laitteesta, kuten asennetut ohjelmat ja vapaan tallennustilan määrä. Nämä tiedot ovat näkyvissä IT-järjestelmänvalvojille. He voivat myös etänä nollata tai lukita laitteen.
Intune ja Yritysportaali ovat saatavilla 24 kielellä.
Tuetut laitteet.
Microsoft Intunella voi hallita Windows-, macOS-, Linux-, iOS-, Android- ja Chrome OS-laitteita.
Lisenssi.
Microsoft Intune Plan 1 on palvelun perustaso ja se kuuluu seuraaviin lisensseihin:
Koulutuksen Microsoft Intune Plan 1 for Education kuuluu Microsoft 365 A5- ja A3-lisensseihin.
Microsoft Intune Plan 2 on lisäosa, jonka mukana tulee edistyneitä päätelaitteiden hallintaominaisuuksia. Intune Plan 2 kuuluu Intune Suiteen.
Microsoft Intune Suite on lisäosa, jonka mukana tulee edistyneitä päätelaitteiden hallintaominaisuuksia ja turvaratkaisuja.
Intuneen on saatavilla monia lisäosia, kuten pilvipohjainen turvallisia etätukiyhteyksiä varten oleva Remote Help. Kaikki lisäosat kuuluvat Microsoft Intune Suite -tilaukseen.
Loppukäyttäjien toiminta.
Loppukäyttäjät voivat asentaa ohjelmia Windows-, macOS- ja iOS-laitteille Yritysportaalista. Android-laitteille ohjelmia voi asentaa Google Play -sovelluskaupasta. IT-järjestelmänvalvoja voi päättää, pystyvätkö käyttäjät asentamaan muita ohjelmia kuin niitä, jotka on lisätty Intuneen.
Yritysportaalissa voi myös hallita omia laitteita ja tarvittaessa nollata niitä, jos ne varastetaan tai katoavat – mikäli se on sallittua.
Historia.
Palvelu julkaistiin vuonna 2010 nimellä Windows Intune. Nimi vaihdettiin vuonna 2014 Intuneksi, sillä Intunella pystyy hallitsemaan myös muitakin kuin Windows-laitteita, kuten mobiililaitteita.
Pistetörmäkukat

Pistetörmäkukat ("Lomelosia") on kuusamakasvien heimoon kuuluva suku. Siihen kuuluu lukuisia lajeja, muun muassa arotörmäkukka ("Lomelosia isetensis"). Pistetörmäkukkia esiintyy luonnonvaraisina Välimeren maissa, Lähi-idässä, Keski-Aasiassa, osassa Itä-Aasiaa ja Siperian keskiosassa. Niitä viljellään Saksassa ja Californiassa Yhdysvalloissa. Jotkut aiemmin tähän sukuun luetuista lajeista luetaan nykyisin sukuun törmäkukat ("Scabiosa").
Mieskuoro Alvar

Mieskuoro Alvar on vuonna 2019 perustettu jyväskyläläinen mieskuoro, joka esittää klassista mieskuoromusiikkia. Kuoroa johti perustamisesta vuoden 2021 loppuun Niklas Taanila, joka palkittiin Matti Hyökki -kuoronjohtajapalkinnolla VII Leevi Madetoja -mieskuorokilpailussa vuonna 2021. Vuonna 2022 kuoron taiteellisena johtajana on aloitti Riku Miettunen.
Tähtitörmäkukka

Tähtitörmäkukka ("Scabiosa stellata") on törmäkukkien sukuun kuuluva laji. Sen kukat ja kukinnot ovat muodoltaan erilaisia kuin muiden törmäkukkien. Kukat ovat väriltään kullankeltaisia tai pronssin värisiä ja kukinnot muodostavat suppilon. Tähtitörmäkukkaa käytetään leikkokukkana ja kuivakukkana asetelmiin. Se kukkii alkukesästä sykyyn saakka. Kasvi viihtyy aurinkoisella kasvupaikalla kuohkeassa ja kohtalaisen kosteassa maaperässä. Siemenet kylvetään huhtikuulla esikasvatusruukkuihin tai toukokuulla suoraan avomaalle.
Isoamyylibutyraatti

Isoamyylibutyraatti (C9H18O2) on estereihin kuuluva orgaaninen yhdiste. Yhdistettä käytetään muun muassa aromiaineena.
Ominaisuudet, valmistus ja käyttö.
Huoneenlämpötilassa isoamyylibutyraatti on väritöntä nestettä, jolla on makea ja hedelmäinen, päärynää muistuttava, tuoksu. Yhdiste liukenee vain vähäisessä määrin veteen, mutta liukenee hyvin useisiin orgaanisiin liuottimiin, esimerkiksi etanoliin ja dietyylieetteriin.
Isoamyylibutyraattia valmistetaan isoamyylialkoholin ja voihapon välisellä esteröintireaktiolla. Tuote puhdistetaan tislaamalla.
Isoamyylibutyraattia käytetään elintarvikkeissa hedelmäaromina. Sitä voidaan käyttää myös selluloosa-asetaatin liuottamiseen.
Hugo Toosi

Hugo Toosi (myös MC Hugo, s. 2001 Helsinki) on suomalainen vuonna 2012 uransa aloittanut rap-artisti ja tuottaja. Hän on 6kulma!-duon toinen jäsen yhdessä Hazardin kanssa. Toosilla oli kesäkuussa 2025 Spotifyssa noin 6,5 tuhatta kuuntelijaa kuukaudessa ja hänen suosituimpia kappaleitaan ovat muun muassa Sun Lempi Räppäri, Kontaktis ja Aavekaupunki.
Toosi juontaa myös ”Hugo Toosi: Friends &amp; Family” -ohjelmaa Ida Radiolla.
Diskografia.
Singlet.
Albumit
Albertinkatuäänite (2024)
Reijo Vuorinen (kapellimestari)

Reijo Olavi Vuorinen (31. joulukuuta 1929 Vaasa – 15. elokuuta 1983) oli suomalainen teatterikapellimestari ja säveltäjä.
Ura.
Reijo Vuorisen vanhemmat olivat autonkuljettaja Juho Kustaa Vuorinen ja Maria Saarinen. Vuorinen opiskeli Helsingin Kirkkomusiikkiopistossa 1947–1949. Hän opetti pianonsoittoa vaasalaisessa Kuula-opistossa 1961–1963 ja lahtelaisessa Viipurin musiikkiopistossa 1963–1965. Vuorisen ensimmäinen kapellimestarin kiinnitys oli Kotkan kaupunginteatteriin 1951–1952, jota seurasi Vaasan Suomalainen Teatteri 1961–1963 ja Lahden kaupunginteatteri vuodesta 1963 alkaen.
Vuorisen sävellystöihin kuuluu muun muassa musikaali "Viisi vekkulia" ja nuorisomusikaali "Ville viheltäjä". Vuorinen sävelsi runsaasti näyttämömusiikkia, kuten "Kuninkaanpäivä Anianpellossa", "Coriolanus" ja "Kolme muskettisoturia", joka sai ensi-iltansa 23. marraskuuta 1981. Vaasan teatterissa Vuorinen sovitti musiikin Mika Waltarin mustaan komediaan "Gabriel, tule takaisin". Se sai ensi-iltansa 22. maaliskuuta 1962.
Kati Orell

Kaisa "Kati" Helena Orell (27. syyskuuta 1920 Tampere – 14. maaliskuuta 1979 Vaasa) oli suomalainen näyttelijä.
Ura.
Kati Orell syntyi myymäläntarkastaja Torsten Rudolf Orellin ja Laina Loviisa Orellin perheeseen. Käytyään kauppakoulun Orell suoritti laulun ja puhetekniikan opintoja Lohjan musiikkiopistossa. Hänet palkittiin Esko-patsaalla vuosina 1961 ja 1964. Orell toimi Teatterilehden asiamiehenä useita vuosia.
Orellilla oli lukuisia teatterikiinnityksiä. Ensimmäinen oli Karhumäen Teatteri vuonna 1944, jota seurasi Oulun Teatteri 1945–1946. Useiden lyhyiden ja lyhyehköjen kiinnitysten jälkeen, kuten Porin Teatteri 1953–1957, Orell aloitti Vaasan kaupunginteatterissa 1965.
Orellin näyttämörooleja olivat Agnes ("Synti"), Lizzle ("Kunniallinen portto"), Catherine ("Perijätär"), rouva Mäkinen ("Mäkisen Kenkä ja Tossu"), Sofie ("Suloiset hupsut"), Anastasia ("Mississipin avioliitto") ja monet muut. Orellilla oli myös lukuisia operetti- ja musikaalirooleja.
Kati Orell avioitui näyttelijä Pentti Oswaldtin (Jukanen) kanssa 1948.
Orell kuoli 14. maaliskuuta 1979. Hänet on haudattu Vaasan uudelle hautausmaalle.
Rede Nacional de Transporte de Electricidade de Angola

Rede Nacional de Transporte de Electricidade de Angola - Empresa Pública ('Angolan kansallinen sähkönsiirtoyhtiö - julkinen yhtiö'; lyhennys RTN-EP) on Angola kansallinen sähkönsiirron kantaverkkoyhtiö. Yrityksen nimi esiintyy usein lyhyemmässä muodossa Rede Nacional de Transporte ('kansallinen siirtoyhtiö') (RNT). 
Yhtiö ylläpitää Angolan 400 kV:n, 220 kV:n, 150 kV:n, 132 kV:n ja 110 kV:n suurjännitelinjoja, jotka koostuivat yli 70 suurjännitelinjasta, yhteispituudeltaan 6 066,77 km kilometriä (2021). Verkkoon kuului 40 muuntamoasemaa ja kaksi kytkinasemaa (2024). Angolan kantaverkko muodostaa yhdessä alueellisen tason sähkönsiirtoa palvelevan 60 kV:n siirtoverkon kanssa laajan kansallisen suurjänniteverkoston, jota suunniteltiin laajennettavan vuosina 2013–2025 alkuperäisestä 2 850 kilometristä 16 350 kilometrin pituuteen.
RNT perustettiin marraskuussa 2014, kun Angolan aiempi valtiollinen sähköyhtiö Empresa Nacional de Electricidade (ENE-EPE) jaettiin kolmeen osaan. Perustettiin sähköntuotantoyhtiö PRODEL (Empresa Pública de Produção de Electricidade, PRODEL-EP), kantaverkkoyhtiö RTN (Empresa Rede Nacional de Transporte de Electricidade, RNT-EP) ja sähkönjakeluyhtiö ENDE (Empresa Nacional de Distribuição de Electricidade, ENDE-EP).
Poliisin vaativien tilanteiden yksiköt

Vaativien tilanteiden yksiköt (VATI) ovat Suomen poliisin erikoisjoukkoja, jotka on tarkoitettu vaativien tilanteiden hoitoon. Yksiköt on sijoitettu alueellisesti ja niitä on sijoitettu jokaiselle Suomen poliisilaitokselle, poislukien Helsingin poliisilaitos, jonne on sijoitettu poliisin valmiusyksikkö Karhu.
Yksikön tehtäviin kuuluu henkeä ja terveyttä uhkaavien tehtävien suorittaminen. Yleinen tehtävä yksikölle on esimerkiksi sellainen, että henkilö on talossa aseiden kanssa linnoittautuneena.
Vaativien tilanteiden yksiköt eivät ole sama asia kuin Suomessa toimiva Helsingin poliisilaitoksen valtakunnallinen valmiusyksikkö Karhu. Ne eroavat toisistaan rajallisempien resurssien ja koon puolesta.
Lisäksi valmiusyksikkö Karhun poliiseilla on käytössään erityisiä aseita, joita ei ole kenelläkään muulla poliisilla. Yksikköön kuuluvat poliisit harjoittelevat säännöllisesti ja tarvittaessa heidät hälytetään normaaleilta tehtäviltä yksikölle annettuihin tehtäviin.
Varustus.
Kaikilla poliisilaitoksilla on tarvittaessa käytettävissä HEVI-panssariajoneuvo, jota käytetään myös partioinnissa. Kyseinen ajoneuvo on tarvittaessa käytettävissä vakaviin tehtäviin. 
Heillä on käytössään myös erikoisaseita kuten G36-kivääri.
Yksikkö on myös varusteltu paremmilla suojavälineillä kuin tavalliset poliisit.
Kimpa Vitan yliopisto

Kimpa Vitan yliopisto (, lyhennys UNIKIVI) on Angolan pohjoisosan Uígessa toimiva julkinen yliopisto. Sen perustaminen oli seurausta Agostinho Neton yliopiston maakunnallisten yliopistokeskusten hajauttamista erillisiksi yliopistoiksi vuonna 2009. Uígen yliopistokeskus sai alkunsa Uígen kasvatustieteellisenä korkeakouluna () vuonna 1983. 
Opetuskieli on portugali. Yliopisto on keskisuuri; opiskelijoita on suuruusluokkaa 7 000–7 999. Yliopiston kuuluu kaksi tiedekuntaa (kauppatietellinen tdk ja oikeustieteellinen tdk) ja polyteknillinen oppilaitos, joka nimestään huolimatta antaa opetusta myös maatalouden, sairaanhoidon ja eläinlääketieteen aihepiireistä.
Østerlars

Østerlars on taajama Bornholmin kunnassa Tanskassa. Taajamassa oli 254 asukasta vuoden 2025 alussa.
Østermarie

Østermarie on taajama Bornholmin kunnassa Tanskassa. Taajamassa oli 254 asukasta vuoden 2025 alussa.
Agersted

Agersted on taajama Brønderslevin kunnassa Tanskassa. Taajamassa oli 535 asukasta vuoden 2025 alussa.
Asaa

Asaa on taajama Brønderslevin kunnassa Tanskassa. Taajamassa oli 1 089 asukasta vuoden 2025 alussa.
Brønderslev

Brønderslev on taajama Brønderslevin kunnassa Tanskassa. Taajamassa oli 12 946 asukasta vuoden 2025 alussa.
Kouran koulu

Kouran koulu on Seinäjoen Kourassa sijaitseva peruskoulu. Koulunjohtajana toimii Minna Kosola. Koulu on kuusiluokkainen. Kouran koulussa on noin 50 oppilasta.
Kouran koulu aloitti toimintansa vuonna 1917 kunnan itselleen Jokisen veljeksiltä – Williamilta ja Eeliltä – ostamassaan rukoushuoneessa ja siirtyi nykyiselle paikalleen vastavalmistuneeseen koulurakennukseen syksyllä 1928.
Koulun lisärakennuksessa on koulun teknisen työn tila, liikuntasali sekä neuvola. Koulurakennuksen päädyssä sijaitsee Kouran ryhmäperhepäiväkoti ja kolmannessa kerroksessa erityisesti teatteritoimintaan suunniteltu tila kyläläisten harrastustoimintaan ja koulun opetuskäyttöön.